               COMISIA EUROPEANĂ
            Bruxelles, 3.5.2017
            COM(2017) 218 final
            Recomandare de
            DECIZIE A CONSILIULUI
            de autorizare a Comisiei să deschidă negocieri în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană

               EXPUNERE DE MOTIVE

               1.
                     CONTEXTUL PROPUNERII

               •Temeiurile și obiectivele propunerii

                  În temeiul articolului 50 din Tratatul privind Uniunea Europeană, orice stat membru poate hotărî, în conformitate cu normele sale constituționale, să se retragă din Uniune și, în cazul în care decide să se retragă, notifică intenția sa Consiliului European.

                  La data de 29 martie 2017, Regatul Unit a notificat Consiliului European intenția sa de a se retrage din Uniune și din Comunitatea Europeană a Energiei Atomice.

                  Articolul 50 din Tratatul privind Uniunea Europeană prevede că în baza orientărilor Consiliului European, Uniunea negociază și încheie cu statul care dorește să se retragă un acord în care se stabilesc condițiile de retragere, ținând seama de cadrul viitoarelor sale relații cu Uniunea.

                  Se reamintește faptul că data intrării în vigoare a acordului de retragere ar trebui să fie cel mai târziu 30 martie 2019, cu excepția cazului în care Consiliul European, în acord cu Regatul Unit, hotărăște în unanimitate să proroge acest termen, în conformitate cu articolul 50 alineatul (3) din Tratatul privind Uniunea Europeană. În cazul în care nu se ajunge la un acord, la 30 martie 2019, ora 00:00 (ora Bruxelles-ului), toate tratatele Uniunii și Tratatul de instituire a Comunității Europene a Energiei Atomice încetează să se aplice Regatului Unit. Regatul Unit va deveni o țară terță de la data retragerii. La aceeași dată, tratatele încetează să se aplice, de asemenea, țărilor și teritoriilor de peste mări care au relații speciale cu Regatul Unit
                     1
                   și teritoriilor europene ale căror relații externe se află sub incidența responsabilității Regatului Unit, cărora li se aplică dispozițiile tratatelor în temeiul articolului 355 din Tratatul privind funcționarea Uniunii Europene.

                  Consiliul European a adoptat orientări la data de 29 aprilie 2017. Prin prisma acestor orientări, în prezenta recomandare se propune autorizarea Comisiei de către Consiliu pentru a deschide negocieri în vederea încheierii unui acord cu Regatul Unit de stabilire a condițiilor de retragere a acestui stat din Uniunea Europeană și din Comunitatea Europeană a Energiei Atomice, desemnarea Comisiei drept negociator din partea Uniunii Europene și adresarea de directive de negociere Comisiei.

                  Negocierile vor fi purtate în lumina orientărilor Consiliului European, în conformitate cu directivele de negociere, ținându-se seama și de Rezoluția Parlamentului European din 5 aprilie 2017. Va exista o abordare etapizată a negocierilor, după cum se prevede în orientările Consiliului European. Directivele de negociere recomandate din anexă se referă la prima etapă a negocierilor, în care se va acorda prioritare aspectelor care, în acest stadiu, au fost identificate ca fiind strict necesare pentru a se asigura o retragere ordonată. Directivele de negociere pot fi modificate și completate, după caz, pe întreaga durată a negocierilor, în special pentru a reflecta orientările Consiliului European, pe măsură ce negocierile evoluează și pentru a acoperi etapele ulterioare ale acestui proces.

                  Acordul privind viitorul relațiilor dintre Uniune și Regatul Unit poate fi finalizat și încheiat numai după ce Regatul Unit va deveni o țară terță. Cu toate acestea, articolul 50 din Tratatul privind Uniunea Europeană impune obligația ca, în acordul care va stabili condițiile de retragere, să se țină seama de cadrul relațiilor viitoare cu Uniunea. În acest scop, de îndată ce Consiliul European hotărăște că s-au înregistrat progrese suficiente pentru a se trece la etapa următoare a negocierilor, ar trebui identificată o înțelegere de ansamblu cu Regatul Unit privind cadrul relațiilor viitoare în cursul celei de a doua etape a negocierilor în temeiul articolului 50.

                  Stabilirea unor dispoziții tranzitorii în temeiul acordului de retragere, inclusiv a unor punți către un cadru previzibil pentru relațiile viitoare, prin prisma progreselor realizate, depinde de identificarea unei înțelegeri în legătură cu cadrul relațiilor viitoare dintre Uniune și Regatul Unit care vor fi stabilite în cea de a doua fază a negocierilor. Prin urmare, chestiunile care ar putea fi incluse în astfel de dispoziții tranzitorii nu fac obiectul prezentelor directive de negociere recomandate și vor fi identificate într-o etapă ulterioară. Această abordare va permite o alocare eficientă a timpului limitat prevăzut la articolul 50 din Tratatul privind Uniunea Europeană pentru încheierea acordului.

                  În conformitate cu orientările Consiliului European, următoarele principii de bază se vor aplica în egală măsură negocierilor privind o retragere ordonată, oricăror discuții preliminare și pregătitoare privind cadrul unei viitoare relații și oricăror forme de înțelegeri tranzitorii:

               –acordul va trebui să se bazeze pe un echilibru între drepturi și obligații și să asigure condiții echitabile;

               –păstrarea integrității pieței unice exclude participarea bazată pe o abordare sectorială;

               –un stat care nu este membru al Uniunii, care nu are aceleași obligații ca un membru, nu poate avea aceleași drepturi și nu se poate bucura de aceleași beneficii ca un membru;

               –participarea la piața unică presupune acceptarea tuturor celor patru libertăți;

               –negocierile cu Regatul Unit se vor desfășura sub forma unui pachet unic. În conformitate cu principiul conform căruia nimic nu este stabilit până când nu se convine asupra tuturor aspectelor, nu pot exista înțelegeri separate asupra unor chestiuni individuale. Uniunea va aborda negocierile de pe o poziție unită, exclusiv prin canalele prevăzute în orientările Consiliului European și în directivele de negociere; nu vor exista negocieri separate între statele membre, la nivel individual, și Regatul Unit privind aspecte legate de retragere;

               –acordul va trebui să respecte autonomia Uniunii în ceea ce privește procesul său decizional, precum și rolul Curții de Justiție a Uniunii Europene.

               •Coerența cu alte domenii de politică ale Uniunii

                  Negocierile care se vor derula și acordul care se va încheia în temeiul articolului 50 din Tratatul privind Uniunea Europeană vor respecta pe deplin dispozițiile tratatelor și vor menține integritatea și autonomia ordinii juridice a Uniunii. Acestea vor promova valorile, obiectivele și interesele Uniunii și vor asigura coerența, eficacitatea și continuitatea politicilor și a acțiunilor sale.

               •Drepturile fundamentale

                  În conformitate cu articolul 6 din Tratatul privind Uniunea Europeană, Uniunea recunoaște drepturile, libertățile și principiile prevăzute în Carta drepturilor fundamentale a Uniunii Europene, care are aceeași valoare juridică cu cea a tratatelor. Mai mult, drepturile fundamentale, astfel cum sunt garantate prin Convenția europeană pentru apărarea drepturilor omului și a libertăților fundamentale și astfel cum rezultă din tradițiile constituționale comune statelor membre, constituie principii generale ale dreptului Uniunii.

                  Aceste drepturi, libertăți și principii vor continua să fie menținute și protejate pe deplin în Uniune, atât în procesul de negociere cu Regatul Unit, în temeiul articolului 50 din Tratatul privind Uniunea Europeană, cât și după retragerea Regatului Unit din Uniunea Europeană.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

                  Regatul Unit a notificat intenția sa de a se retrage din Uniunea Europeană. În consecință, articolul 50 din Tratatul privind Uniunea Europeană constituie temeiul juridic pentru negocierea și încheierea unui acord de retragere. Se reamintește faptul că, în conformitate cu articolul 106a din Tratatul de instituire a Comunității Europene a Energiei Atomice, articolul 50 din Tratatul privind Uniunea Europeană se aplică și Comunității Europene a Energiei Atomice.

                  În conformitate cu articolul 218 alineatul (3) din Tratatul privind funcționarea Uniunii Europene, la care se face trimitere în articolul 50 din Tratatul privind Uniunea Europeană, Comisia prezintă recomandări Consiliului, care adoptă o decizie de autorizare a deschiderii negocierilor și desemnează negociatorul Uniunii.

               •Proporționalitate

                  Prezenta recomandare propune Consiliului să autorizeze deschiderea negocierilor și să desemneze negociatorul, astfel cum se prevede la articolul 50 din Tratatul privind Uniunea Europeană, coroborat cu articolul 218 alineatul (3) din Tratatul privind funcționarea Uniunii Europene. Obiectivul negocierilor care se vor derula în temeiul articolului 50 din Tratatul privind Uniunea Europeană va fi de a asigura retragerea ordonată a Regatului Unit din Uniune. Întrucât un acord privind o viitoare relație între Uniune și Regatul Unit nu poate fi încheiat decât atunci când Regatul Unit devine o țară terță, negocierile nu vor aborda aspecte privind cadrul viitoarelor relații dintre Uniune și Regatul Unit, cu excepția faptului că se va ține seama de acest cadru pe parcursul negocierilor.

               •Alegerea instrumentului

                  În conformitate cu articolul 50 din Tratatul privind Uniunea Europeană, trebuie negociat un acord cu Regatul Unit de stabilire a condițiilor privind retragerea acestui stat din Uniunea Europeană. Articolul 218 alineatul (3) din Tratatul privind funcționarea Uniunii Europene prevede faptul că este de competența Comisiei să prezinte recomandări Consiliului, care adoptă o decizie de autorizare a începerii negocierilor și desemnează negociatorul Uniunii. O decizie a Consiliului este instrumentul adecvat pentru autorizarea Comisiei de către Consiliu în această privință.

               3.IMPLICAȚIILE BUGETARE

                  Nu se preconizează ca prezenta recomandare, care propune Consiliului să desemneze negociatorul Uniunii și să autorizeze Comisia să deschidă negocieri cu Regatul Unit, să aibă implicații bugetare imediate în ceea ce privește procesul de negociere. Implicațiile bugetare ale acordului care va rezulta din negocierile menționate anterior, în temeiul articolului 50 din Tratatul privind Uniunea Europeană, vor fi incluse în propunerile privind semnarea și încheierea acordului de retragere.

               4.ELEMENTE DIVERSE

               •Explicații detaliate cu privire la prevederile specifice ale propunerii

                  La articolul 1 din recomandarea de decizie a Consiliului, Consiliul autorizează deschiderea de negocieri și desemnează Comisia drept negociator din partea Uniunii pentru acordul cu Regatul Unit de stabilire a condițiilor de retragere a acestui stat din Uniune și din Comunitatea Europeană a Energiei Atomice.

                  La articolul 2 din recomandarea de decizie a Consiliului, Consiliul stabilește că negocierile se desfășoară în lumina orientărilor adoptate de Consiliul European și a directivelor de negociere care figurează în anexă.

                  Anexa la decizia Consiliului recomandată stabilește directivele de negociere pentru următoarele chestiuni:

               –drepturile cetățenilor;

               –un acord financiar unic referitor la bugetul Uniunii și la încetarea statutului de membru pe care Regatul Unit îl are în instituțiile sau organele instituite prin tratate, precum și cu privire la participarea Regatului Unit la facilități și fonduri specifice legate de politicile Uniunii;

               –dispoziții privind mărfurile introduse pe piață și proceduri în curs de desfășurare bazate pe dreptul Uniunii;

               –dispoziții privind alte aspecte administrative privind funcționarea Uniunii;

               –guvernanța acordului.

               •Publicarea deciziei și a directivelor de negociere care figurează în anexă

                  Comisia propune Consiliului să publice decizia de autorizare a deschiderii de negocieri în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană și de desemnare a Comisiei drept negociator din partea Uniunii, precum și directivele de negociere care figurează în anexă.

               Recomandare de

               DECIZIE A CONSILIULUI

               de autorizare a Comisiei să deschidă negocieri în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană

               CONSILIUL UNIUNII EUROPENE,

               având în vedere tratatele și în special articolul 50 din Tratatul privind Uniunea Europeană, coroborat cu articolul 218 alineatul (3) din Tratatul privind funcționarea Uniunii Europene,

               având în vedere orientările Consiliului European din 29 aprilie 2017,

               având în vedere recomandarea Comisiei Europene,

               întrucât:

               (1)La 29 martie 2017, Regatul Unit al Marii Britanii și Irlandei de Nord a notificat Consiliului European intenția sa de a se retrage din Uniunea Europeană.

               (2)La 29 aprilie 2017, Consiliul Uniunii Europene a adoptat orientări care definesc cadrul negocierilor ce se vor derula în temeiul articolului 50 din Tratatul privind Uniunea Europeană și stabilesc principiile generale de care Uniunea va ține seama pe toată durata negocierilor.

               (3)În baza orientărilor Consiliului European, Uniunea ar trebui să negocieze și să încheie un acord cu Regatul Unit care să stabilească condițiile de retragere a acestui stat, ținând seama de cadrul viitoarelor sale relații cu Uniunea (denumit în continuare „acordul de retragere”).

               (4)Tratatele vor înceta să se aplice Regatului Unit de la data intrării în vigoare a acordului de retragere sau, în cazul în care nu se va ajunge la un acord, în termen de doi ani de la notificare, cu excepția cazului în care Consiliul European, în acord cu Regatul Unit, hotărăște în unanimitate să proroge acest termen.

               (5)Negocierile ar trebui, prin urmare, să se deschidă imediat în vederea încheierii unui acord de retragere.

               (6)La data de 5 aprilie 2017, Parlamentul European a adoptat o rezoluție, în care și-a exprimat poziția privind negocierile de retragere.

               (7)Comisia ar trebui să fie autorizată să deschidă negocieri în vederea încheierii unui acord de retragere și ar trebui să fie desemnată drept negociator din partea Uniunii.

               (8)În conformitate cu articolul 106a din Tratatul de instituire a Comunității Europene a Energiei Atomice, articolul 50 din Tratatul privind Uniunea Europeană se aplică Comunității Europene a Energiei Atomice,

               ADOPTĂ PREZENTA DECIZIE:

               Articolul 1

               Comisia este autorizată să deschidă negocieri, în numele Uniunii, în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană și din Comunitatea Europeană a Energiei Atomice, ținând seama de cadrul viitoarelor sale relații cu Uniunea și este desemnată drept negociator din partea Uniunii.

               Articolul 2

               Negocierile se desfășoară în lumina orientărilor adoptate de Consiliul European și în conformitate cu directivele de negociere prevăzute în anexă.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)
                  Enumerate în ultimele douăsprezece liniuțe din anexa II la Tratatul privind funcționarea Uniunii Europene.

    ---documentbreak---

               COMISIA EUROPEANĂ
            Bruxelles, 3.5.2017
            COM(2017) 218 final
            ANEXĂ
            la
            Recomandarea de DECIZIE A CONSILIULUI
            de autorizare a Comisiei să deschidă negocieri în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană

               ANEXĂ

                  Directive de negociere în vederea încheierii unui acord cu Regatul Unit al Marii Britanii și Irlandei de Nord de stabilire a condițiilor de retragere a acestui stat din Uniunea Europeană

               I.Obiectivele acordului de retragere

               1.Ca urmare a notificării Regatului Unit al Marii Britanii și Irlandei de Nord (denumit în continuare „Regatul Unit”) privind intenția sa de a se retrage din Uniunea Europeană, Uniunea negociază și încheie un acord de retragere cu Regatul Unit (denumit în continuare „acordul”) în conformitate cu articolul 50 din Tratatul privind Uniunea Europeană.

               2.Acordul va include condițiile de retragere a Regatului Unit, ținând seama de cadrul relațiilor sale viitoare cu Uniunea.

               3.Principalul obiectiv al acordului este de a asigura retragerea ordonată a Regatului Unit din Uniunea Europeană și din Comunitatea Europeană a Energiei Atomice. În prezentele directive de negociere, termenul „Uniune” desemnează Uniunea Europeană bazată pe Tratatul privind Uniunea Europeană și pe Tratatul privind funcționarea Uniunii Europene și/sau, după caz, Comunitatea Europeană a Energiei Atomice bazată pe Tratatul de instituire a Comunității Europene a Energiei Atomice.

               4.Negocierile vor fi purtate în lumina orientărilor Consiliului European și în conformitate cu directivele de negociere. Directivele de negociere sunt întemeiate pe orientările Consiliului European, precizând poziția Uniunii în cadrul negocierilor de retragere cu deplina respectare a obiectivelor, principiilor și pozițiilor prevăzute în orientări. Directivele de negociere pot fi modificate și completate, după caz, pe întreg parcursul negocierilor, în special pentru a reflecta evoluția orientărilor Consiliului European.

               II.Natura acordului și domeniul său de aplicare

               5.Acordul va fi negociat și încheiat de către Uniune. În acest sens, articolul 50 din Tratatul privind Uniunea Europeană conferă Uniunii o competență orizontală excepțională privind toate aspectele necesare care trebuie incluse în acest acord pentru stabilirea condițiilor de retragere. Această competență excepțională are o natură punctuală și este exclusiv destinată stabilirii condițiilor de retragere din Uniune. Exercitarea de către Uniune a acestei competențe specifice în cadrul acordului nu va aduce atingere modului de distribuire a competențelor între Uniune și statele membre în ceea ce privește adoptarea oricărui instrument viitor în domeniile vizate.

               6.Acordul ar trebui să prevadă faptul că, de la data intrării în vigoare a acordului de retragere (denumită în continuare „data retragerii”), dreptul Uniunii (inclusiv toate dispozițiile de drept primar, în special Tratatul privind Uniunea Europeană, Tratatul privind funcționarea Uniunii Europene, tratatele de aderare și Tratatul de instituire a Comunității Europene a Energiei Atomice, precum și toate dispozițiile de drept secundar și ansamblul acordurilor internaționale) va înceta să se aplice Regatului Unit.

               7.În conformitate cu articolul 50 din Tratatul privind Uniunea Europeană și cu orientările Consiliului European, acordul ar trebui să prevadă și faptul că, de la data retragerii, dreptul Uniunii încetează să se aplice, de asemenea, țărilor și teritoriilor de peste mări care au relații speciale cu Regatul Unit
                  1
                și teritoriilor europene ale căror relații externe se află sub incidența responsabilității Regatului Unit, cărora li se aplică dispozițiile tratatelor în temeiul articolului 355 din Tratatul privind funcționarea Uniunii Europene. În ceea ce privește domeniul de aplicare teritorial al acordului de retragere și al cadrului relațiilor viitoare, directivele de negociere ar trebui să respecte pe deplin punctele 4 și 24 din orientările Consiliului European.

               8.Acordul ar trebui să prevadă data retragerii, care este cel mai târziu data de 30 martie 2019, ora 00:00 (ora Bruxelles-ului), cu excepția cazului în care Consiliul European, în acord cu Regatul Unit, hotărăște în unanimitate să proroge acest termen, în conformitate cu articolul 50 alineatul (3) din Tratatul privind Uniunea Europeană. Regatul Unit va deveni o țară terță de la data retragerii.

               III.Scopul prezentelor directive de negociere și domeniul lor de aplicare

               9.Orientările Consiliului European prevăd o abordare în două etape a negocierilor. Prima etapă va avea drept obiectiv:

               –asigurarea unui maximum de claritate și de securitate juridică posibil pentru cetățeni, întreprinderi, părți interesate și parteneri internaționali cu privire la efectele imediate ale retragerii Regatului Unit din Uniune;

               –stabilirea dezlegării Regatului Unit de Uniune și de toate drepturile și obligațiile care decurg pentru Regatul Unit din angajamentele asumate în calitate de stat membru.

               10.Prezentul set de directive de negociere vizează prima fază a negocierilor. În conformitate cu obiectivul stabilit pentru prima etapă a negocierilor în cadrul Consiliului European, prezentele directive de negociere acordă prioritate aspectelor care, în această etapă, au fost identificate ca fiind strict necesare pentru a garanta o retragere ordonată a Regatului Unit din Uniune.

               11.Din cauza numărului de persoane afectate în mod direct și a gravității consecințelor retragerii pentru aceștia, garantarea statutului și a drepturilor cetățenilor din UE27 și a familiilor acestora în Regatul Unit, precum și a cetățenilor britanici și a familiilor acestora în cele 27 de state membre este prima prioritate a negocierilor. Acordul ar trebui să prevadă garanțiile necesare care să fie cuprinzătoare, eficace, nediscriminatorii și a căror respectare să poate fi asigurată pentru aceste drepturi ale cetățenilor, inclusiv dreptul de a obține drept de ședere permanentă după o perioadă neîntreruptă de cinci ani de ședere legală.

               12.O retragere ordonată a Regatului Unit din Uniune presupune ajungerea la un acord privind obligațiile financiare care rezultă din întreaga perioadă de apartenență a Regatului Unit la Uniune. Prin urmare, metodologia acordului financiar întemeiată pe principiile stabilite în secțiunea III.2 trebuie să fie stabilită în prima fază a negocierilor.

               13.Pentru a se evita un vid juridic și, în măsura în care este posibil, a se aborda incertitudinile, s-a identificat în acest stadiu că acordul ar trebui să clarifice situația mărfurilor introduse pe piață înainte de data retragerii, precum și a procedurilor în curs menționate în secțiunea III.3.

               14.În conformitate cu orientările Consiliului European, Uniunea își ia angajamentul de a continua să sprijine pacea, stabilitatea și reconcilierea pe insula Irlanda. Nicio dispoziție a acordului nu ar trebui să submineze obiectivele și angajamentele prevăzute în Acordul din Vinerea Mare și acordurile de punere în aplicare aferente acestuia; circumstanțele și provocările speciale de pe insula Irlanda vor necesita soluții creative și flexibile. Negocierile ar trebui să urmărească în special evitarea reinstituirii unei frontiere strict controlate pe insula Irlanda, respectându-se în același timp integritatea ordinii juridice a Uniunii. Ar trebui să se țină seama pe deplin de faptul că cetățenii irlandezi care locuiesc în Irlanda de Nord vor continua să se bucure de drepturile lor în calitate de cetățeni ai UE. Acordurile sau înțelegerile bilaterale existente între Irlanda și Regatul Unit, cum ar fi zona comună de călătorie, care sunt conforme cu legislația UE, ar trebui să fie recunoscute. Acordul ar trebui, de asemenea, să abordeze aspectele care derivă din situația geografică unică a Irlandei, inclusiv tranzitul mărfurilor (spre și dinspre Irlanda prin Regatul Unit). Aceste chestiuni vor fi abordate în conformitate cu abordarea stabilită în orientările Consiliului European.

               15.În conformitate cu orientările Consiliului European, Uniunea ar trebui să convină cu Regatul Unit asupra unor înțelegeri în ceea ce privește zonele de suveranitate ale Regatului Unit în Cipru și să recunoască în acest sens acordurile și înțelegerile bilaterale dintre Republica Cipru și Regatul Unit care sunt compatibile cu dreptul Uniunii, în special în ceea ce privește protejarea drepturilor și a intereselor cetățenilor Uniunii care locuiesc sau muncesc în zonele de suveranitate.

               16.Acordul ar trebui să asigure protecția necesară a intereselor Uniunii în Regatul Unit.

               17.Acordul ar trebui să conțină dispoziții referitoare la guvernanța generală a acordului. Aceste dispoziții trebuie să includă mecanisme eficiente de asigurare a respectării legii și de soluționare a litigiilor, care să respecte pe deplin autonomia Uniunii și ordinea sa juridică, pentru a garanta punerea în aplicare eficace a angajamentelor asumate în temeiul acordului.

               18.În plus, în conformitate cu orientările Consiliului European, ar trebui să fie demarat, de îndată ce va fi posibil, un dialog constructiv cu Regatul Unit privind o posibilă abordare comună în ceea ce privește partenerii din țările terțe, organizațiile și convențiile internaționale în raport cu angajamentele internaționale contractate înainte de data retragerii, pe care Regatul Unit este obligat să le respecte în continuare.

               19.De îndată ce Consiliul European hotărăște că s-au înregistrat progrese suficiente pentru a permite trecerea la următoarea etapă a negocierilor, se va emite un set nou de directive de negociere. În acest context, aspectele care ar putea face obiectul unui regim tranzitoriu (și anume punți către un cadru previzibil pentru viitoarea relație) vor fi incluse în viitoarele seturi de directive de negociere, având în vedere progresele înregistrate. Această abordare va permite o alocare eficientă a timpului limitat prevăzut la articolul 50 din Tratatul privind Uniunea Europeană pentru încheierea acordului, prin faptul că se va evita necesitatea de a găsi soluții pentru aceleași aspecte de mai multe ori în diferitele etape ale negocierilor.

               III.1.Drepturile cetățenilor

               20.Acordul ar trebui să garanteze statutul și drepturile derivate din dreptul Uniunii la data retragerii, inclusiv a celor a căror exercitare va avea loc la o dată ulterioară (de exemplu, drepturile referitoare la pensie pentru limită de vârstă) atât pentru cetățenii UE27 care locuiesc (sau au locuit) și/sau lucrează (sau au lucrat) în Regatul Unit, cât și pentru cetățenii britanici care locuiesc (sau au locuit) și/sau lucrează (sau au lucrat) în unul dintre statele membre ale UE27. Garanțiile în acest sens din acord ar trebui să fie reciproce, și ar trebui să se bazeze pe principiul egalității de tratament în rândul cetățenilor UE27, și de egalitate de tratament a cetățenilor UE27 față de cetățenii britanici, astfel cum se prevede în acquis-ul relevant al Uniunii. Aceste drepturi ar trebui să fie protejate ca direct aplicabile, dobândite pentru toată durata vieții persoanelor în cauză.

               21.Acordul ar trebui să se aplice cel puțin următoarelor elemente:

               (a)Definiția persoanelor care ar urma să facă obiectul acordului: domeniul de aplicare personal ar trebui să fie identic cu cel al Directivei 2004/38 (atât persoanele active din punct de vedere economic, respectiv lucrătorii și persoanele care desfășoară activități independente, cât și persoanele inactive, care și-au avut reședința în Regatul Unit sau în UE27 înainte de data retragerii, precum și membrii de familie ai acestora care îi însoțesc sau li se alătură în orice moment înainte sau după data retragerii). În plus, domeniul de aplicare personal ar trebui să includă persoanele care intră sub incidența Regulamentului nr. 883/2004 (de exemplu, lucrătorii transfrontalieri).

               (b)Definiția drepturilor care trebuie protejate: această definiție ar trebui să cuprindă cel puțin următoarele drepturi:

               (i)drepturile de ședere derivate din articolele 21, 45 și 49 din Tratatul privind funcționarea Uniunii Europene și prevăzute în Directiva 2004/38 (același domeniu de aplicare material, care include, printre altele, dreptul la ședere permanentă după o perioadă neîntreruptă de cinci ani de ședere legală), precum și normele legate de aceste drepturi; orice document care urmează a fi eliberat în legătură cu drepturile de ședere (de exemplu, certificate de înregistrare, permise de ședere sau documente de certificare a șederii) ar trebui să fie de natură declarativă și să fie eliberate în cadrul unei proceduri simple și rapide, fie gratuit sau contra plății unei taxe care să nu depășească taxa solicitată resortisanților pentru eliberarea unor documente similare;

               (ii)drepturile și obligațiile prevăzute în Regulamentul nr. 883/2004 privind coordonarea sistemelor de securitate socială și Regulamentul nr. 987/2009 de punere în aplicare a Regulamentului nr. 883/2004 (inclusiv modificările viitoare ale ambelor regulamente), care acoperă, printre altele, dreptul la cumul, dreptul la transferul prestațiilor de securitate socială și principiul unei singure legi aplicabile;

               (iii)drepturile prevăzute în Regulamentul nr. 492/2011 privind libera circulație a lucrătorilor în Uniune (de exemplu, accesul la piața muncii, dreptul de a desfășura o activitate, avantaje sociale și fiscale, formare, locuință, drepturile colective);

               (iv)dreptul de a începe și a desfășura activități independente, derivat din articolul 49 din Tratatul privind funcționarea Uniunii Europene.

               22.Din motive de securitate juridică, acordul ar trebui să asigure, în Regatul Unit și în UE27 și în conformitate cu normele din dreptul Uniunii aplicabile înainte de data retragerii, protecția diplomelor, certificatelor și a altor titluri de calificare recunoscute, obținute în oricare dintre statele membre ale Uniunii înainte de această dată. Acordul ar trebui să asigure și faptul că diplomele, certificatele sau alte titluri oficiale de calificare obținute într-o țară terță și recunoscute în oricare dintre statele membre ale Uniunii înainte de data retragerii în conformitate cu dreptul Uniunii aplicabil înainte de data respectivă continuă să fie recunoscute și după data retragerii. Acordul ar trebui să prevadă, de asemenea, dispoziții referitoare la procedurile de recunoaștere care sunt în curs la data retragerii.

               III.2.Acordul financiar

               23.Acordul financiar unic ar trebui să asigure faptul că atât Uniunea, cât și Regatul Unit își respectă obligațiile care rezultă din întreaga perioadă a apartenenței Regatului Unit la Uniune. Negocierile referitoare la metodologia acordului financiar ar trebui să se bazeze pe următoarele principii:

               24.Ar trebui să existe un acord financiar unic referitor la:

               –bugetul Uniunii;

               –încetarea statutului de membru pe care Regatul Unit îl are în toate organismele sau instituțiile înființate prin tratate
                  2
               , (de exemplu, Banca Europeană de Investiții și Banca Centrală Europeană
                  3
               );

               –participarea Regatului Unit la fonduri și facilități specifice legate de politici ale Uniunii (de exemplu, Fondul european de dezvoltare și Instrumentul pentru refugiații din Turcia).

               25.Acest acord financiar unic ar trebui să se bazeze pe principiul că Regatul Unit trebuie să își onoreze cota de finanțare aferentă tuturor obligațiilor asumate în calitate de membru al Uniunii.

               26.În conformitate cu punctul 10 din orientările Consiliului European, aceste obligații se referă la datorii, inclusiv datorii contingente și orice alte obligații care decurg dintr-un act de bază în sensul articolului 54 din Regulamentul financiar
                  4
               . În plus, Regatul Unit ar trebui să acopere în totalitate costurile specifice legate de procesul de retragere, cum ar fi transferul agențiilor sau al altor organisme ale Uniunii.

               27.Metoda de calcul ar trebui să se bazeze pe conturile anuale consolidate oficiale, completate, dacă va fi necesar, prin utilizarea situațiilor contabile interimare. De asemenea, aceasta va folosi sumele din actele de bază relevante (inclusiv sumele de referință și evoluția lor în programarea financiară). Obligațiile ar trebui să fie definite în euro.

               28.Metoda de calculare a obligațiilor care îi revin Regatului Unit față de bugetul Uniunii ar trebui să se bazeze pe decizia privind resursele proprii
                  5
                și să ia în calcul datele istorice referitoare la cota sa de finanțare de dinainte de data retragerii.

               29.Ar trebui să se convină modalități de plată pentru a atenua impactul retragerii asupra bugetului Uniunii.

               30.Prin urmare, acordul ar trebui să conțină:

               (a)calcularea sumei globale pe care Regatul Unit trebuie să o onoreze pentru a-și respecta obligațiile financiare față de bugetul Uniunii și față de ansamblul instituțiilor sau organismelor instituite prin tratate și alte aspecte cu impact financiar. Suma globală poate face obiectul unor ajustări tehnice anuale viitoare;

               (b)o planificare a plăților anuale care urmează să fie efectuate de Regatul Unit și modalitățile practice de efectuare a acestor plăți;

               (c)norme tranzitorii pentru a asigura controlul din partea Comisiei (sau, dacă este cazul, din partea unui alt organism responsabil în temeiul dreptului Uniunii înainte de data retragerii), a Curții de Conturi și a OLAF, precum și competența Curții de Justiție a Uniunii Europene în ceea ce privește plățile/ordinele de recuperare anterioare către beneficiari din Regatul Unit și plățile efectuate către beneficiari din Regatul Unit după data retragerii pentru a-și onora toate angajamentele legale (inclusiv eventuale împrumuturi) autorizate de către entitatea responsabilă înainte de data retragerii;

               (d)eventuale acorduri privind angajamente juridice sau angajamente juridice viitoare față de beneficiari ai Regatului Unit după data retragerii (de exemplu, în ceea ce privește autoritățile de gestionare pentru plata beneficiarilor Regatului Unit);

               (e)norme specifice pentru a aborda problema datoriilor contingente asumate de bugetul Uniunii sau anumite instituții, organisme sau fonduri (cum ar fi împrumuturi acordate de către Banca Europeană de Investiții sau din Fondul european de investiții).

               III.3. Situația mărfurilor introduse pe piață și rezultatul procedurilor în curs întemeiate pe dreptul Uniunii

               A. Mărfuri introduse pe piață în temeiul dreptului Uniunii înainte de data retragerii

               31.Acordul ar trebui să asigure că orice bun introdus în mod legal pe piața Uniunii în temeiul dreptului Uniunii înainte de data retragerii continuă să fie pus la dispoziție pe piață sau pus în funcțiune după această dată atât în Regatul Unit, cât și în UE27, în conformitate cu condițiile prevăzute de dreptul relevant al Uniunii aplicabil înainte de data retragerii.

               B. Cooperarea judiciară în curs între statele membre în temeiul dreptului Uniunii

               32.Acordul ar trebui să cuprindă dispoziții privind procedurile de cooperare judiciară guvernate de dreptul Uniunii, care sunt în curs la data retragerii. Acordul ar trebui să prevadă, în special, că aceste proceduri vor fi reglementate, în continuare, până la încheierea lor, de dispozițiile relevante din dreptul Uniunii aplicabile înainte de data retragerii.

               33.În ceea ce privește cooperarea judiciară în materie civilă și comercială între Regatul Unit și UE27, acordul ar trebui să asigure că recunoașterea și executarea hotărârilor judecătorești naționale pronunțate înainte de data retragerii sunt reglementate în continuare de dispozițiile relevante din dreptul Uniunii aplicabile înainte de data retragerii. Acordul ar trebui, de asemenea, să asigure aplicarea în continuare a dispozițiilor de drept al Uniunii referitoare la opțiunile privind instanța competentă și legea aplicabilă făcute înainte de data retragerii.

               C. Procedurile de cooperare administrativă și de asigurare a respectării legii aflate în curs în temeiul dreptului Uniunii

               34.Acordul ar trebui să cuprindă dispoziții privind procedurile de cooperare administrativă și de asigurare a respectării legii, inclusiv cele de verificare, guvernate de dreptul Uniunii, care sunt în curs la data retragerii. Aceste dispoziții ar trebui să asigure, în special, că aceste proceduri vor fi reglementate, în continuare, până la încheierea lor, de prevederile relevante din dreptul Uniunii aplicabile înainte de data retragerii. Acestea ar trebui, de asemenea, să instituie reguli pentru eventuala utilizare a unor informații și date în materie de asigurare a respectării legii, anchete și proceduri penale în curs la data retragerii. Și ar trebui să includă atât informațiile și datele primite/deținute de Regatul Unit, care provin din UE27 sau de la instituțiile, organele, oficiile și agențiile Uniunii, cât și informațiile și datele primite/deținute de UE27 sau de instituțiile, organele, oficiile și agențiile Uniunii care provin din Regatul Unit. Acestea ar trebui să includă reguli privind protecția datelor cu caracter personal.

               D. Procedurile judiciare și administrative ale Uniunii aflate în curs

               35.Acordul ar trebui să prevadă dispoziții privind:

               (a)procedurile judiciare pendinte în fața Curții de Justiție a Uniunii Europene la data retragerii în care este implicat Regatul Unit sau persoane fizice și/sau juridice din Regatul Unit (inclusiv cereri de pronunțare a unei hotărâri preliminare); Curtea de Justiție ar trebui să rămână competentă să se pronunțe în aceste proceduri și hotărârile sale trebuie să fie obligatorii pentru Regatul Unit;

               (b)procedurile administrative în curs la instituțiile, organele, oficiile și agențiile Uniunii care privesc Regatul Unit (de exemplu, proceduri de constatare a neîndeplinirii obligațiilor, ajutoare de stat) sau, după caz, persoane fizice sau juridice din Regatul Unit;

               (c)posibilitatea de a iniția proceduri administrative în fața instituțiilor Uniunii și acțiuni judiciare în fața Curții de Justiție a Uniunii Europene referitoare la Regatul Unit (de exemplu proceduri de constatare a neîndeplinirii obligațiilor sau privind ajutoare de stat), după data retragerii, pentru fapte care au avut loc înainte de data retragerii;

               (d)menținerea caracterului executoriu al actelor Uniunii care impun obligații pecuniare și al hotărârilor Curții de Justiție a Uniunii Europene, adoptate sau pronunțate înainte de data retragerii sau în cadrul unor proceduri judiciare și administrative aflate în curs.

               III.4.Alte chestiuni administrative legate de funcționarea Uniunii

               36.Acordul ar trebui să cuprindă dispozițiile necesare cu privire la protecția proprietăților, fondurilor, activelor și operațiunilor Uniunii și ale instituțiilor și organismelor acesteia, precum și a personalului său (inclusiv personal pensionat) și a membrilor de familie ai acestora, astfel cum se prevede în tratate și în protocoalele la tratate (în special în Protocolul nr. 7 privind privilegiile și imunitățile Uniunii Europene).

               37.Acordul ar trebui să asigure, după caz, transferul către Regatul Unit a dreptului de proprietate asupra:

               (a)materialelor fisionabile speciale situate pe teritoriul Comunității Europene a Energiei Atomice care se află în prezent în proprietatea Comunității menționate, în conformitate cu articolul 86 din Tratatul de instituire a Comunității Europene a Energiei Atomice și a căror drept de utilizare este în prezent exercitat de o persoană fizică sau juridică, indiferent dacă este publică sau privată, din Regatul Unit;

               (b)bunurilor Comunității Europene a Energiei Atomice situate în Regatul Unit și folosite ca garanții în conformitate cu Tratatul de instituire a Comunității Europene a Energiei Atomice.

               Acordul ar trebui să prevadă, de asemenea, că Regatul Unit își asumă toate drepturile și obligațiile legate de proprietatea asupra materialelor sau bunurilor transferate și să reglementeze alte aspecte referitoare la materiale și bunuri în temeiul Tratatului de instituire a Comunității Europene a Energiei Atomice, în special măsuri de protecție ce trebuie aplicate materialului menționat anterior.

               38.Acordul ar trebui să prevadă, de asemenea, că Regatul Unit asigură, în sfera sa de competență, respectarea permanentă de către membrii instituțiilor, organelor, oficiilor, agențiilor și comitetelor Uniunii, funcționari și alți agenți ai Uniunii, a obligațiilor care le revin acestora în temeiul articolului 339 din Tratatul privind funcționarea Uniunii Europene, înainte de data retragerii.

               III.5.Guvernanța acordului

               39.În cadrul acordului ar trebui să se instituie o structură instituțională al cărei rol să fie asigurarea eficace a respectării angajamentelor asumate în temeiul acordului, luând în considerare interesul Uniunii pentru protejarea eficace a autonomiei și a ordinii sale juridice, inclusiv a rolului Curții de Justiție a Uniunii Europene.

               40.Aceasta ar trebui să cuprindă mecanisme instituționale adecvate care să permită adoptarea de măsuri pentru a face față unor situații neprevăzute care nu sunt incluse în acord și pentru încorporarea în dreptul Uniunii a viitoarelor modificări în acord, în cazul în care acest lucru este necesar pentru a se asigura punerea în aplicare corespunzătoare a acordului.

               41.Acordul ar trebui să includă dispoziții care să asigure soluționarea litigiilor și respectarea acordului. În special, acestea ar trebui să includă litigiile în legătură cu următoarele aspecte:

               –aplicarea în continuare a legislației Uniunii;

               –drepturile cetățenilor;

               –aplicarea și interpretarea celorlalte dispoziții ale acordului, cum ar fi acordul financiar sau măsurile adoptate de structura instituțională pentru a face față situațiilor neprevăzute.

               42.În aceste materii ar trebui menținută competența Curții de Justiție a Uniunii Europene (și rolul de supraveghere al Comisiei). Pentru aplicarea și interpretarea altor dispoziții ale acordului decât cele legate de dreptul Uniunii, ar trebui avută în vedere o soluționare alternativă a litigiilor numai dacă aceasta oferă garanții echivalente de independență și imparțialitate cu cele ale Curții de Justiție a Uniunii Europene.

               43.Acordul ar trebui să prevadă că orice trimitere la concepte sau dispoziții de drept al Uniunii făcută în acord trebuie interpretată ca incluzând jurisprudența Curții de Justiție a Uniunii Europene în care aceste concepte sau dispoziții au fost interpretate înainte de data retragerii. În plus, în măsura în care se alege o soluționare alternativă a litigiilor pentru anumite dispoziții ale acordului, ar trebui inclusă o dispoziție conform căreia în interpretarea acestor concepte și noțiuni trebuie să se țină seama de jurisprudența viitoare a Curții de Justiție a Uniunii Europene, de după data retragerii.

               IV.Dispoziții procedurale privind derularea negocierilor

               44.În conformitate cu declarația șefilor de stat sau de guvern ai celor 27 de state membre, precum și a președinților Consiliului European și Comisiei Europene, prezentele directive de negociere stabilesc modalitățile detaliate de reglementare a relației dintre Consiliu și grupurile sale de pregătire, pe de o parte, și negociatorul Uniunii, pe de altă parte.

               45.Negociatorul Uniunii Europene va purta negocieri cu Regatul Unit, sub coordonarea continuă și în cadrul unui dialog permanent cu Consiliul și cu grupurile sale de pregătire. În acest sens, cu respectarea deplină a echilibrului instituțional stabilit de tratate, Consiliul și Coreper, asistate de Grupul de lucru pentru articolul 50, vor îndruma negociatorul Uniunii, în lumina orientărilor Consiliului European și în conformitate cu directivele de negociere.

               46.Negociatorul Uniunii va consulta grupurile de pregătire ale Consiliului și va prezenta rapoarte acestor grupuri în timp util. În acest sens, Consiliul va organiza o reuniune a Grupului de lucru privind articolul 50, înainte și după fiecare sesiune de negocieri. Negociatorul Uniunii ar trebui să furnizeze în timp util informațiile necesare și documentele referitoare la negocieri.

                     (1)
                  Enumerate în ultimele douăsprezece liniuțe din anexa II la Tratatul privind funcționarea Uniunii Europene.

                     (2)
                  Acest lucru nu aduce atingere cerințelor legale specifice față de instituțiile și organismele în cauză, care rezultă în special din protocoalele relevante la tratate.

                     (3)
                  În conformitate cu articolul 47 din Protocolul (nr. 4) la tratate, în Decizia BCE/2010/28 din 13 decembrie 2010 privind vărsarea capitalului Băncii Centrale Europene de către băncile centrale naționale din afara zonei euro (2011/22/UE) s-a stabilit valoarea și forma capitalului BCE subscris și vărsat corespunzător cotei Bank of England. Capitalul vărsat reprezintă participarea la costurile funcționării Băncii Centrale Europene.

                     (4)
                  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului, JO L 298, 26.10.2012, p. 1-96.

                     (5)
                  Decizia (2014/335/UE, Euratom) a Consiliului din 26 mai 2014 privind sistemul de resurse proprii ale Uniunii Europene, JO L 168, 7.6.2014, p. 105–111.


               COMISIA EUROPEANĂ
            Bruxelles, 6.10.2016
            COM(2016) 642 final
            Recomandare de
            DECIZIE A CONSILIULUI
            privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

               EXPUNERE DE MOTIVE

               Propunerea atașată constituie instrumentul juridic al Recomandării de decizie a Consiliului privind aprobarea încheierii, de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (denumit în continuare „protocolul”).

               Potrivit Actului său de aderare, Croația aderă la acordurile internaționale semnate sau încheiate de Uniunea Europeană și statele membre ale acesteia, prin intermediul unui protocol la acordurile respective.

               Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, denumit în continuare „acordul”, a fost semnat la Luxemburg la 16 iunie 2008 și a intrat în vigoare la 1 iunie 2015.

               La 24 septembrie 2012, Consiliul a autorizat Comisia să inițieze negocieri cu Bosnia și Herțegovina, în numele Uniunii Europene, al statelor sale membre și al Republicii Croația, în vederea încheierii unui protocol la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană.

               Au avut loc mai multe runde de negocieri între 13 decembrie 2012 și 28 aprilie 2016. În urma consultărilor tehnice suplimentare și a corespondenței, protocolul a fost parafat de Comisie și de Bosnia și Herțegovina la 18 iulie 2016.

               Comisia propune Consiliului să decidă cu privire la semnarea și punerea în aplicare cu titlu provizoriu a protocolului și să încheie protocolul în numele Uniunii Europene și al statelor membre ale acesteia. Comunitatea Europeană a Energiei Atomice (CEEA) este, de asemenea, parte la Acordul de stabilizare și de asociere. În conformitate cu articolul 101 din Tratatul de instituire a CEEA, decizia privind încheierea acordului este adoptată de către Comisie cu aprobarea Consiliului hotărând prin vot cu majoritate calificată.

               Prin urmare, este necesar să se adopte decizii separate privind semnarea și încheierea protocolului de către Uniunea Europeană și de către CEEA.

               În ceea ce privește încheierea protocolului în numele CEEA, Comisia recomandă Consiliului:

               –să aprobe încheierea protocolului, în temeiul articolului 101 paragraful al doilea din Tratatul de instituire a CEEA.

               Recomandare de

               DECIZIE A CONSILIULUI

               privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

               CONSILIUL UNIUNII EUROPENE,

               având în vedere Tratatul de instituire a Comunității Europene a Energiei Atomice, în special articolul 101 al doilea paragraf,

               având în vedere recomandarea Comisiei Europene,

               întrucât:

               (1)Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, a fost semnat la 16 iunie 2008 și a intrat în vigoare la 1 iunie 2015
                  1
               .

               (2)Republica Croația a devenit stat membru al Uniunii Europene la 1 iulie 2013.

               (3)În conformitate cu articolul 6 alineatul (2) al doilea paragraf din Actul din 2012 privind condițiile de aderare a Republicii Croația la Uniunea Europeană, aderarea Croației la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, trebuie convenită prin încheierea unui protocol la acest acord de către Consiliu, hotărând în unanimitate în numele statelor membre, și de către țara terță în cauză.

               (4)La 24 septembrie 2012, Consiliul a autorizat Comisia să inițieze negocieri cu Bosnia și Herțegovina în vederea încheierii unui protocol la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană („protocolul”).

               (5)Aceste negocieri s-au încheiat prin parafarea protocolului la 18 iulie 2016.

               (6)Protocolul cuprinde chestiuni care se încadrează în domeniul de competență al Comunității Europene a Energiei Atomice.

               (7)Încheierea protocolului de către Comisie, în numele Comunității Europene a Energiei Atomice, ar trebui să fie aprobată în ceea ce privește chestiunile care se încadrează în domeniul de competență al Comunității Europene a Energiei Atomice.

               (8)Semnarea și încheierea protocolului fac obiectul unei proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene,

               ADOPTĂ PREZENTA DECIZIE:

               Articolul 1

               Se aprobă încheierea de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană.

               Textul protocolului este atașat deciziei privind semnarea acestuia.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 164, 30.6.2015, p. 2.

    ---documentbreak---

               COMISIA EUROPEANĂ
            Bruxelles, 6.10.2016
            COM(2016) 642 final
            ANEXĂ
            la
            Recomandarea de DECIZIE A CONSILIULUI
            privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

               ANEXĂ

               la

               Recomandarea de DECIZIE A CONSILIULUI

               privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

               PROTOCOL

               la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

               REGATUL BELGIEI,

               REPUBLICA BULGARIA,

               REPUBLICA CEHĂ,

               REGATUL DANEMARCEI,

               REPUBLICA FEDERALĂ GERMANIA,

               REPUBLICA ESTONIA,

               IRLANDA,

               REPUBLICA ELENĂ,

               REGATUL SPANIEI,

               REPUBLICA FRANCEZĂ,

               REPUBLICA CROAȚIA,

               REPUBLICA ITALIANĂ,

               REPUBLICA CIPRU,

               REPUBLICA LETONIA,

               REPUBLICA LITUANIA,

               MARELE DUCAT AL LUXEMBURGULUI,

               UNGARIA,

               REPUBLICA MALTA,

               REGATUL ȚĂRILOR DE JOS,

               REPUBLICA AUSTRIA,

               REPUBLICA POLONĂ,

               REPUBLICA PORTUGHEZĂ,

               ROMÂNIA,

               REPUBLICA SLOVENIA,

               REPUBLICA SLOVACĂ,

               REPUBLICA FINLANDA,

               REGATUL SUEDIEI,

               REGATUL UNIT AL MARII BRITANII ȘI IRLANDEI DE NORD,

               părți contractante la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, denumite în continuare „statele membre”, și

               UNIUNEA EUROPEANĂ și COMUNITATEA EUROPEANĂ A ENERGIEI ATOMICE,

               denumite în continuare „Uniunea Europeană”,

               pe de o parte, și

               BOSNIA ȘI HERȚEGOVINA,

               pe de altă parte,

               având în vedere aderarea Republicii Croația (denumită în continuare „Croația”) la Uniunea Europeană la 1 iulie 2013,

               întrucât:

               1.Acordul interimar dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, a fost semnat la Luxemburg la data de 16 iunie 2008 și a fost în vigoare de la 1 iulie 2008 până la 31 mai 2015.

               2.Tratatul privind aderarea Croației la Uniunea Europeană (denumit în continuare „Tratatul de aderare”) a fost semnat la Bruxelles la 9 decembrie 2011.

               3.Croația a aderat la Uniunea Europeană la 1 iulie 2013.

               4.Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (denumit în continuare „ASA”) a fost semnat la Luxemburg la 16 iunie 2008 și a intrat în vigoare la 1 iunie 2015.

               5.În temeiul articolului 6 alineatul (2) din Actul de aderare a Croației, aderarea Croației la ASA este convenită prin încheierea unui protocol la ASA.

               6.În temeiul articolului 37 alineatul (3) din ASA, au avut loc consultări în scopul de a se garanta că se ține seama de interesele reciproce ale Uniunii Europene și ale Bosniei și Herțegovinei, menționate în respectivul acord,

               CONVIN DUPĂ CUM URMEAZĂ:

               Secțiunea I

               Părțile contractante

               Articolul 1

               Croația este parte la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (denumit în continuare „ASA”), semnat la Luxemburg la 16 iunie 2008, și adoptă și ia act de textele ASA, precum și de declarațiile comune și de declarațiile unilaterale anexate la actul final semnat la aceeași dată, în același mod ca și celelalte state membre ale Uniunii Europene.

               Secțiunea II

               ADAPTĂRI ALE TEXTULUI ASA, INCLUSIV ALE ANEXELOR ȘI ALE PROTOCOALELOR LA ACESTA

               Produse agricole

               Articolul 2

               Produsele agricole stricto sensu

               1. La articolul 27 alineatul (3) din ASA, se adaugă următorul al doilea paragraf:

               De la data intrării în vigoare a protocolului, pentru a se ține seama de aderarea Croației la Uniunea Europeană, sau, în cazul în care prezentul protocol se aplică cu titlu provizoriu, de la data aplicării sale provizorii, contingentul tarifar anual prevăzut la primul paragraf este de 13 210 de tone (greutate netă).

               2. La articolul 27 din ASA, se adaugă următorul alineat (4a):

               (4a) În plus față de cele prevăzute la alineatul (4), de la data intrării în vigoare a protocolului, pentru a se ține seama de aderarea Croației la Uniunea Europeană, sau, în cazul în care prezentul protocol se aplică cu titlu provizoriu, de la data aplicării sale provizorii, Bosnia și Herțegovina elimină taxele vamale aplicabile importurilor anumitor produse agricole originare din Uniunea Europeană, enumerate în anexa III(f), în limita contingentului tarifar indicat pentru produsele în cauză.

               3. Anexa I la prezentul protocol se adaugă ca anexa III(f) la ASA și constituie parte integrantă a ASA.

               Articolul 3

               Pește și produse pescărești

               1. La articolul 28 din ASA, se adaugă următorul alineat (1a):

               (1a) De la data intrării în vigoare a protocolului, pentru a se ține seama de aderarea Croației la Uniunea Europeană, sau, în cazul în care prezentul protocol se aplică cu titlu provizoriu, începând de la data aplicării provizorii, Uniunea elimină toate taxele vamale și taxele cu efect echivalent aplicate la pește și la produsele pescărești originare din Bosnia și Herțegovina, altele decât cele enumerate în anexa IV(a). Produsele enumerate în anexa IV(a) sunt reglementate de dispozițiile acesteia.

               2. La articolul 28 din ASA, se adaugă următorul alineat (3):

               (3) De la data intrării în vigoare a protocolului, pentru a se ține seama de aderarea Croației la Uniunea Europeană, sau, în cazul în care prezentul protocol se aplică cu titlu provizoriu, de la data aplicării sale provizorii, Bosnia și Herțegovina deschide un contingent tarifar pentru importurile de crap viu cu codul NC 0301 93 00, în limita unui contingent tarifar anual de 75 de tone. Importurile în afara limitelor contingentului se supun taxelor prevăzute în anexa V la ASA.

               3. Anexa II la prezentul protocol se adaugă ca anexa IV(a) la ASA și constituie parte integrantă a ASA.

               Articolul 4

               Produsele agricole transformate

               Anexa III la prezentul protocol se adaugă ca anexa III la Protocolul nr. 1 la ASA și constituie parte integrantă a ASA.

               Articolul 5

               Acordul privind vinurile

               De la data intrării în vigoare a protocolului, pentru a se ține seama de aderarea Croației la Uniunea Europeană, sau, în cazul în care prezentul protocol se aplică cu titlu provizoriu, de la data aplicării sale provizorii, anexa I la Protocolul nr. 7 la ASA menționat la articolul 27 alineatul (5) din ASA se modifică astfel cum se prevede în anexa IV la prezentul protocol.

               Secțiunea III
               DISPOZIȚII GENERALE ȘI FINALE

               Articolul 6

               Prezentul protocol și anexele la acesta constituie parte integrantă a ASA.

               Articolul 7

               1. Prezentul protocol se aprobă de Uniunea Europeană, de statele sale membre și de Bosnia și Herțegovina în conformitate cu procedurile proprii.

               2. Părțile își notifică reciproc îndeplinirea procedurilor corespunzătoare menționate la alineatul (1). Instrumentele de aprobare se depun la Secretariatul General al Consiliului Uniunii Europene.

               Articolul 8

               1. Protocolul intră în vigoare în prima zi a primei luni următoare datei depunerii ultimului instrument de aprobare.

               2. În cazul în care nu toate instrumentele de aprobare a prezentului protocol au fost depuse până în prima zi a celei de-a doua luni de la data semnării sale, prezentul protocol se aplică cu titlu provizoriu. Data aplicării provizorii este prima zi a celei de a doua luni de la data semnării sale.

               Articolul 9

               Prezentul protocol este redactat în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, irlandeză, italiană, letonă, lituaniană, maghiară, malteză, neerlandeză, polonă, portugheză, română, slovenă, slovacă, spaniolă, suedeză și în limbile bosniacă și sârbă, fiecare dintre aceste texte fiind autentic în egală măsură.

               ANEXE

               ANEXA I

               „ANEXA III(f)

               CONCESII TARIFARE ACORDATE DE BOSNIA ȘI HERȚEGOVINA PENTRU PRODUSELE AGRICOLE PRIMARE ORIGINARE DIN UNIUNEA EUROPEANĂ

               [menționate la articolul 27 alineatul (4a) din ASA]

                        1.

                        De la data intrării în vigoare sau a aplicării provizorii a protocolului pentru a se ține seama de aderarea Croației la Uniunea Europeană, pentru produsele menționate mai jos se elimină taxele vamale aplicabile cantităților din contingentul tarifar, stabilite în cele ce urmează. Pentru importurile care depășesc contingentul tarifar, se aplică nivelul taxelor vamale aplicabile națiunii celei mai favorizate (taxa vamală MFN). Pentru anul 2017, se aplică volumul total al contingentului, indiferent de data intrării în vigoare sau a aplicării provizorii a protocolului.

                        Codul NC

                        Denumirea mărfurilor

                        Contingent tarifar (tone)

                        0102

                        Animale vii din specia bovine:

                        - Bovine:

                        0102 29

                        - - Altele:

                        - - - Altele:

                        - - - - Cu o greutate de peste 300 kg:

                        - - - - - Vaci:

                        0102 29 61

                        - - - - - - Destinate sacrificării

                        1 935

                        - - - - - Altele:

                        0102 29 91

                        - - - - - - Destinate sacrificării

                        190

                        0103

                        Animale vii din specia porcine:

                        - Altele:

                        0103 92

                        - - Cu o greutate de minimum 50 kg:

                        - - - De specie domestică:

                        0103 92 11

                        - - - - Scroafe cu o greutate minimă de 160 kg, care au fătat cel puțin o dată

                        575

                        0103 92 19

                        - - - - Altele:

                        1 755

                        0103 92 90

                        - - - Altele:

                        195

                        0105

                        Cocoși, găini, rațe, gâște, curcani, curci și bibilici, vii, din specii domestice:

                        - Altele:

                        0105 94 00

                        - - Cocoși și găini

                        1 455

                        0207

                        Carne și organe comestibile, proaspete, refrigerate sau congelate, de păsări de la poziția 0105:

                        - De cocoși și găini:

                        0207 12

                        - - Netranșate în bucăți, congelate:

                        0207 12 90

                        - - - Fără pene, eviscerate, fără cap și picioare și fără gât, inimă, ficat și pipotă, denumite „pui 65 %”, sau altfel prezentate

                        80

                        0207 13

                        - - Bucăți și organe, proaspete sau refrigerate:

                        - - - Bucăți:

                        0207 13 10

                        - - - - Dezosate:

                        90

                        - - - - Nedezosate:

                        0207 13 30

                        - - - - - Aripi întregi, cu sau fără vârfuri

                        55

                        0207 13 60

                        - - - - - Pulpe și bucăți de pulpe

                        320

                        - - - Organe:

                        0207 13 99

                        - - - - Altele

                        25

                        0207 14

                        - - Bucăți și organe, congelate:

                        - - - Bucăți:

                        - - - - Nedezosate:

                        0207 14 20

                        - - - - - Jumătăți sau sferturi

                        30

                        0207 14 60

                        - - - - - Pulpe și bucăți de pulpe

                        130

                        - - - Organe:

                        0207 14 99

                        - - - - Altele

                        50

                        0401

                        Lapte și smântână din lapte, neconcentrate, fără adaos de zahăr sau alți îndulcitori:

                        0401 40

                        - Cu un conținut de grăsimi de peste 6 %, dar de maximum 10 % din greutate:

                        0401 40 10

                        - - În ambalaje directe cu un conținut net de maximum 2 l

                        80

                        0401 50

                        - Cu un conținut de grăsimi de peste 10 % din greutate:

                        - - De maximum 21 %:

                        0401 50 11

                        - - - În ambalaje directe cu un conținut net de maximum 2 l

                        30

                        0402

                        Lapte și smântână din lapte, concentrate sau cu adaos de zahăr sau alți îndulcitori:

                        - Sub formă de praf, granule sau alte forme solide, cu un conținut de grăsimi de peste 1,5 % din greutate:

                        0402 21

                        - - Fără adaos de zahăr sau alți îndulcitori:

                        - Cu un conținut de grăsimi de maximum 27 % din greutate:

                        0402 21 18

                        - - - - Altele

                        25

                        0403

                        Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate sau cu adaos de zahăr sau alți îndulcitori sau aromatizate, sau cu adaos de fructe sau cacao:

                        0403 90

                        - Altele:

                        - - Nearomatizate, fără adaos de fructe sau cacao:

                        - - - Altele:

                        - - - - Fără adaos de zahăr sau alți îndulcitori și care au un conținut de grăsimi:

                        0403 90 51

                        - - - - - De maximum 3 %

                        500

                        0403 90 53

                        - - - - - De peste 3 %, dar de maximum 6 %

                        290

                        0405

                        Unt și alte grăsimi care provin din lapte; pastă din lapte pentru tartine:

                        0405 10

                        - Unt:

                        - - Cu un conținut de grăsimi de maximum 85 % din greutate:

                        - - - Unt natural:

                        0405 10 11

                        - - - În ambalaje directe cu un conținut net de maximum 1 kg

                        160

                        0405 10 19

                        - - - - Altele

                        200

                        0406

                        Brânză și caș:

                        0406 10

                        - Brânză proaspătă (nefermentată), inclusiv brânza din zer, și caș

                        - - Cu un conținut de grăsimi de maximum 40 % din greutate

                        0406 10 30

                        - - - Mozzarella, cu sau fără lichid

                        355

                        0406 10 50

                        - - - Altele

                        0406 10 80

                        - - Altele

                        165

                        0409 00 00

                        Miere naturală

                        165

                        0701

                        Cartofi, în stare proaspătă sau refrigerată:

                        0701 90

                        - Altele:

                        - - Altele:

                        0701 90 50

                        - - - Cartofi noi, de la 1 ianuarie la 30 iunie

                        50

                        0701 90 90

                        - - - Altele

                        1 265

                        0704

                        Varză, conopidă, varză creață, gulii și produse comestibile similare din genul Brassica, în stare proaspătă sau refrigerată:

                        0704 90

                        - Altele:

                        0704 90 10

                        - - Varză albă și varză roșie

                        280

                        0706

                        Morcovi, napi, sfeclă roșie pentru salată, barba-caprei, țelină de rădăcină, ridichi și rădăcinoase comestibile similare, în stare proaspătă sau refrigerată:

                        0706 10 00

                        - Morcovi și napi

                        50

                        0806

                        Struguri, proaspeți sau uscați:

                        0806 10

                        - Proaspeți:

                        0806 10 10

                        - - Struguri de masă

                        45

                        0809

                        Caise, cireșe, vișine, piersici (inclusiv piersici fără puf și nectarine), prune și porumbe, proaspete:

                        - Cireșe, vișine:

                        0809 21 00

                        - - Vișine (Prunus cerasus)

                        410

                        0811

                        Fructe, fierte sau nu în apă sau în abur, congelate, chiar cu adaos de zahăr sau alți îndulcitori:

                        0811 90

                        - Altele:

                        - - Altele:

                        - - - Cireșe, vișine:

                        0811 90 75

                        - - - - Vișine (Prunus cerasus)

                        70

                        1601

                        Cârnați, cârnăciori, salamuri și produse similare, din carne, din organe sau din sânge; preparate alimentare pe baza acestor produse:

                        - Altele:

                        1601 00 91

                        - - Cârnați, cârnăciori, salamuri și produse similare, uscați sau pentru tartine, nefierți

                        285

                        1602

                        Alte preparate și conserve din carne, din organe sau din sânge:

                        1602 10 00

                        - Preparate omogenizate:

                        75

                        1602 20

                        - Din ficat de orice animal:

                        1602 20 90

                        - - Altele

                        140

                        - De păsări de curte de la poziția 0105:

                        1602 31

                        - - De curcani și de curci:

                        - - - Care conțin carne sau organe de păsări de curte în proporție de minimum 57 % din greutate:

                        1602 31 19

                        - - - - Altele

                        40

                        1602 32

                        - De cocoși și de găini:

                        - De porc:

                        - - - Care conțin carne sau organe de păsări de curte în proporție de minimum 57 % din greutate:

                        1602 32 11

                        - - - - Nefierte

                        130

                        1602 32 19

                        - - - - Altele

                        30

                        1602 32 30

                        - - - Care conțin carne sau organe comestibile de păsări de curte în proporție de minimum 25 % din greutate, dar sub 57 % din greutate

                        170

                        1602 32 90

                        - - - Altele

                        230

                        1602 41

                        - - Jamboane și părți din acestea:

                        1602 41 10

                        - - - De animale domestice din specia porcină

                        360

                        1602 49

                        - - Altele, incluzând amestecuri:

                        - - - De animale domestice din specia porcină:

                        - - - - Care conțin carne sau organe de orice fel, inclusiv grăsimi de orice natură sau origine, în proporție de minimum 80 % din greutate:

                        1602 49 15

                        - - - - - Alte amestecuri care conțin jamboane, spete sau spinări și părți din acestea

                        150

                        1602 49 30

                        - - - - Care conțin carne sau organe de orice fel, inclusiv grăsimi de orice natură sau origine, în proporție de minimum 40 %, dar sub 80 %, din greutate

                        445

                        1602 49 50

                        - - - - Care conțin carne sau organe de orice fel, inclusiv grăsimi de orice natură sau origine, în proporție de sub 40 % din greutate

                        60

                        1602 50

                        - De animale din specia bovină:

                        - - Altele:

                        1602 50 31

                        - - - „Corned beef” în recipiente închise ermetic

                        70

                        1602 50 95

                        - - - Altele

                        295

                        1701

                        Zahăr din trestie sau din sfeclă și zaharoză chimic pură, în stare solidă:

                        - Altele:

                        1701 91 00

                        - - Cu adaos de aromatizanți sau de coloranți

                        55

                        1701 99

                        - - Altele:

                        1701 99 10

                        - - - Zahăr alb

                        3 470

                        2001

                        Legume, fructe și alte părți comestibile de plante, preparate sau conservate în oțet sau acid acetic:

                        2001 10 00

                        - Castraveți și cornișoni

                        265

                        2001 90

                        - Altele:

                        2001 90 70

                        - - Ardei dulci sau ardei grași

                        70

                        2005

                        Alte legume preparate sau conservate altfel decât în oțet sau acid acetic, necongelate, altele decât produsele de la poziția 2006:

                        - Alte legume și amestecuri de legume:

                        2005 99

                        - - Altele:

                        2005 99 50

                        - - - Amestecuri de legume

                        245

                        2005 99 60

                        - - - Varză acră

                        40

                        2.

                        Importurile în Bosnia și Herțegovina ale următoarelor bunuri vor face obiectul concesiilor stabilite în cele ce urmează. Pentru importurile care depășesc contingentul tarifar, se aplică nivelul taxelor vamale aplicabile națiunii celei mai favorizate (taxa vamală MFN). Pentru anul 2017, se aplică volumul total al contingentului, indiferent de data intrării în vigoare sau a aplicării provizorii a protocolului.

                        Codul NC

                        Denumirea mărfurilor

                        Contingent tarifar (tone)

                        Începând cu 1.1.2017

                        Începând cu 1.1.2018

                        Începând cu 1.1.2019

                        0401

                        Lapte și smântână din lapte, neconcentrate, fără adaos de zahăr sau alți îndulcitori:

                        0401 20

                        - Cu un conținut de grăsimi de peste 1 %, dar de maximum 6 % din greutate:

                        - - De maximum 3 %:

                        0401 20 11

                        - - - În ambalaje directe cu un conținut net de maximum 2 l

                        5 432

                        9 506

                        13 580

                        - - De peste 3 %:

                        0401 20 91

                        - - - În ambalaje directe cu un conținut net de maximum 2 l

                        720

                        1 440

                        1 440

                        0403

                        Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate sau cu adaos de zahăr sau alți îndulcitori sau aromatizate, sau cu adaos de fructe sau cacao:

                        0403 10

                        - Iaurt:

                        - - Nearomatizat, fără adaos de fructe sau cacao:

                        - - - Fără adaos de zahăr sau alți îndulcitori și care au un conținut de grăsimi:

                        0403 10 11

                        - - - - De maximum 3 %

                        1 515

                        3 030

                        3 030

                        0403 10 13

                        - - - - De peste 3 %, dar de maximum 6 %

                        1 520

                        3 040

                        3 040

                        0403 90

                        - Altele:

                        - - Nearomatizate, fără adaos de fructe sau cacao:

                        - - - Altele:

                        - - - - Fără adaos de zahăr sau alți îndulcitori și care au un conținut de grăsimi:

                        0403 90 59

                        - - - - - De peste 6 %

                        1 762,5

                        3 525

                        3 525

                        1601

                        Cârnați, cârnăciori, salamuri și produse similare, din carne, din organe sau din sânge; preparate alimentare pe baza acestor produse:

                        - Altele:

                        1601 00 99

                        - - Altele

                        1 692,5

                        3 385

                        3 385

               ANEXA II

               „ANEXA IV(a)
               TAXELE APLICABILE LA IMPORTURILE ÎN UNIUNEA EUROPEANĂ DE BUNURI ORIGINARE DIN BOSNIA ȘI HERȚEGOVINA

               [menționate la articolul 28 alineatul (1a) din ASA]

                        1.

                        De la data intrării în vigoare sau a aplicării provizorii a protocolului pentru a se ține seama de aderarea Croației la Uniunea Europeană, importurile în Uniunea europeană de bunuri din Bosnia și Herțegovina fac obiectul concesiilor stabilite în cele ce urmează. Pentru anul 2017, se aplică volumul total al contingentului, indiferent de data intrării în vigoare sau a aplicării provizorii a protocolului.

                        Coduri NC

                        Denumirea mărfurilor

                        Contingent tarifar (tone)

                        Nivelul taxei
                        în limitele contingentului

                        Nivelul taxei
                        peste limitele contingentului

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Păstrăvi (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache și Oncorhynchus chrysogaster): vii; proaspeți sau refrigerați; congelați; uscați, sărați sau în saramură, afumați; fileuri și altă carne de pește; făină, pudră și aglomerate sub formă de pelete, proprii alimentației umane

                        500

                        0 %

                        70 %
                           din nivelul taxei vamale MFN

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Crapi (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): vii; proaspeți sau refrigerați; congelați; uscați, sărați sau în saramură, afumați; fileuri și altă carne de pește; făină, pudră și aglomerate sub formă de pelete, proprii alimentației umane

                        140

                        0%

                        70 %
                           din nivelul taxei vamale MFN

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Dorade de mare (Dentex dentex și Pagellus spp.): vii; proaspete sau refrigerate; congelate; uscate, sărate sau în saramură, afumate; fileuri și altă carne de pește; făină, pudră și aglomerate sub formă de pelete, proprii alimentației umane

                        30

                        0%

                        30 %
                           din nivelul taxei vamale MFN

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Pești din specia Dicentrarchus labrax: vii; proaspeți sau refrigerați; congelați; uscați, sărați sau în saramură, afumați; fileuri și altă carne de pește; făină, pudră și aglomerate sub formă de pelete, proprii alimentației umane

                        30

                        0%

                        30 %
                           din nivelul taxei vamale MFN

                        1604 13 11

                        1604 13 19

                        ex 1604 20 50

                        Preparate și conserve de sardine

                        50

                        6 %

                        100 %

                        1604 16 00

                        1604 20 40

                        Preparate și conserve de hamsii

                        70

                        12,5 %

                        100 %

                        2.

                        Nivelul taxei vamale care se aplică la toate produsele de la poziția 1604 din SA, cu excepția preparatelor și conservelor de sardine și a preparatelor și conservelor de hamsii, se reduce la 70 % din nivelul taxei vamale MFN.

               ANEXA III

               „ANEXA III LA PROTOCOLUL NR. 1

                  CONCESII TARIFARE ACORDATE DE BOSNIA ȘI HERȚEGOVINA PENTRU PRODUSELE AGRICOLE TRANSFORMATE ORIGINARE DIN UNIUNEA EUROPEANĂ

               [menționate la articolul 25 din ASA]

               De la data intrării în vigoare sau a aplicării provizorii a protocolului pentru a se ține seama de aderarea Croației la Uniunea Europeană, pentru produsele menționate mai jos se elimină taxele vamale aplicabile cantităților din contingentul tarifar, stabilite în cele ce urmează. Pentru importurile care depășesc contingentul tarifar, se aplică nivelul taxelor vamale MFN. Pentru anul 2017, se aplică volumul total al contingentului, indiferent de data intrării în vigoare sau a aplicării provizorii a protocolului.

                        Codul NC

                        Denumirea mărfurilor

                        Contingent tarifar (tone)

                        0403

                        Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate sau cu adaos de zahăr sau alți îndulcitori sau aromatizate, sau cu adaos de fructe sau cacao:

                        0403 10

                        - Iaurt:

                        - - Aromatizat sau cu adaos de fructe ori cacao:

                        - - - Altele, cu un conținut de grăsimi provenind din lapte:

                        0403 10 91

                        - - - - De maximum 3 %

                        480

                        0403 10 93

                        - - - - De peste 3 %, dar de maximum 6 %

                        130

                        0403 10 99

                        - - - - - De peste 6 %

                        25

                        0403 90

                        - Altele:

                        - - Aromatizat sau cu adaos de fructe ori cacao:

                        - - - Altele, cu un conținut de grăsimi provenind din lapte:

                        0403 90 91

                        - - - - De maximum 3 %

                        530

                        0403 90 93

                        - - - - De peste 3 %, dar de maximum 6 %

                        55

                        1905

                        Produse de brutărie, de patiserie și biscuiți, chiar cu adaos de cacao; hostii, cașete goale de tipul celor utilizate pentru medicamente, prescuri, paste uscate din făină, din amidon sau din fecule în foi și produse similare:

                        - Biscuiți la care s-au adăugat îndulcitori; vafe și alveole:

                        1905 31

                        - - Biscuiți la care s-au adăugat îndulcitori;

                        - - - Acoperiți sau glasați complet sau parțial cu ciocolată sau cu alte preparate care conțin cacao:

                        1905 31 19

                        - - - - Altele

                        365

                        - - - Altele:

                        - - - - Altele:

                        1905 31 99

                        - - - - - Altele:

                        600

                        1905 32

                        - - Vafe și alveole:

                        - - - Altele:

                        - - - - Acoperiți sau glasați complet sau parțial cu ciocolată sau cu alte preparate care conțin cacao:

                        1905 32 19

                        - - - - - Altele:

                        300

                        1905 90

                        - Altele:

                        - - Altele:

                        1905 90 45

                        - - - Biscuiți

                        35

                        2208

                        Alcool etilic nedenaturat cu titru alcoolic volumic de maximum 80 % vol.; distilate, lichioruri și alte băuturi spirtoase:

                        2208 20

                        - Distilat de vin sau de tescovină de struguri:

                        - - Prezentate în recipiente cu un conținut de maximum 2 l:

                        2208 20 29

                        - - - Altele:

                        ex

                        2208 20 29

                        - - - - Rachiu obținut din distilarea vinului de struguri și rachiu obținut din tescovină de struguri

                        85

                        ex

                        2208 20 29

                        - - - - Altele

                        2402

                        Țigări de foi (inclusiv cele cu capete tăiate), trabucuri și țigarete, din tutun sau din înlocuitori de tutun:

                        2402 20

                        - Țigări conținând tutun:

                        2402 20 90

                        - - Altele

                        3 200

               ANEXA IV

               „MODIFICĂRI LA ANEXA I LA PROTOCOLUL NR. 7

                        1.

                        Tabelul de la punctul 1 din anexa I la Protocolul nr. 7 privind importurile de vinuri în Uniunea Europeană, se înlocuiește cu tabelul de mai jos:

                        2.

                        Tabelul de la punctul 3 din anexa I la Protocolul nr. 7 privind importurile de vinuri în Bosnia și Herțegovina, se înlocuiește cu tabelul de mai jos: